Altair roterer ekstremt fort. Målinger av bredden på spektrallinjene viste at dens ekvator fullfører en komplett omdreining på rundt 6 ½ timer (andre kilder gir 9 timer, eller 10,4 timer). Til sammenligning bruker vår egen Sol litt over 25 dager på dette. En konsekvens av den hurtige rotasjonen, er at Altair er flattrykt: Diameteren rundt ekvator er minst 14 % større enn diameteren gjennom polene.